328 DE PLANTATIONIBUS POPULORUM, 



segetem acceleratam, non negligendam, modo cum bono 

 colonise conjuncta sit, sed non ultra. Indignum quiddam 

 et infaustum est, cum fsex populi, exules, et damnati, in 

 colonies seminarium sumuntur. Quin et coloniam ipsam 

 corrumpit et perdit. Hujusmodi enim homines profligati 

 instar erronum degent ; nee operi accingent, sed otio se 

 dedent ; quin et scelera perpetrabunt, fruges consument, 

 et coloniae fastidio afficientur : ac turn demum, nuncios et 

 literas in patriam mittent, in plantationis praejudicium et 

 dedecus. Populus, qui in coloniam sumatur, prsecipue 

 sint artifices generum sequentium : hortulani, aratores, 

 fossores, fabri ferrarii, fabri lignarii, piscatores, aucupes, 

 chirurgi, pharmacopolse, coci, pistores, cervisiarii, et hujus- 

 modi. In regione, ubi plantare instituis, circumspice pri- 

 mo, quod genus esculentorum et poculentorum, terra ex 

 sese, sine cultura, edat : veluti castaneas, juglandes, nuces 

 pinus, olivas, dactylos, pruna, cerasa, mel silvestre, et 

 similia ; atque illis, ut par est, utere. Dein disquire, quod 

 genus victualiorum, solum proferre possit celeriter, intra 

 annum : veluti pastinacas, caricas, brassicas, cepas, ra- 

 phanos, melones, pepones, cucumeres, artiplices de Hie- 

 rusalem, maiz, et alia. Quantum ad triticum, siliquam, 

 hordeum, et avenam, nimiam grana haec poscunt cultu- 

 ram : attamen a fabis et pisis etiam inchoare licet: turn 

 quia minore opera indigent; turn quia non minus cibi 

 loco, quam panis, inserviunt. Etiam ab oriza multiplex 

 provenit seges ; quae et cibi quoque copiam facit. Ante 

 omnia, magna copia transportanda, panis biscocti, farinae 

 ex avena, pollinis, farina? omnigenae, et similium, ut sub 

 initiis praesto sint, donee panis confici possit. Pecudes, 

 et aves, delige eas, quae a morbis praecipue immunes sunt, 

 et prae caeteris prolificae : quales sunt porci, caprae, galinae, 

 galinae Indicse, anseres, columbae domesticae, cuniculi, et 

 similes. Pracipio autem piscationibus incumbendum, turn 

 ad sustentationem coloniae, turn ad lucrum exportationis. 

 Commeatus in coloniis adeo parca manu fere distribuen- 

 dus, ac si in oppidis obsessis esset ; hoc est, pro rata. 

 Maxima autem pars soli, quod in hortos aut segetes con- 

 vertitur, horreis publicis assignetur; in quibus fruges 

 reponantur, et mensura certa distribuantur: ita tamen ut 

 supersint nonnullae fundi portiones, in quibus industria 

 singulorum se exerceat. Circumspice insuper, quas merces 

 nativas regio ilia producat, ut exportatio earum, in loca 

 ubi maxime in pretio sunt, sumptus levet ; ut usuvenit 

 in nicotiano apud Virginiam; modo non sit, (ut jam die- 



